	FOIRM 12

	Iarratas chun teideal sealbhach (maoin a ceannaíodh faoi na hAchtanna Talamh-Cheannaigh) a chomhshó i gcás gur imscrúdaigh abhcóide an teideal chun na tionóntachta a bhí ar marthain roimh an gcéadchlárú (Rialacha 35 agus 36)

	CLÁRLANN NA TALÚN

	Contae                          Fóilió

	Mionnaímse, A.B., as               , úinéir cláraithe na maoine dá dtagraítear i mír 1 de seo, agus deirim—

	1. Tuairiscítear an mhaoin lena mbaineann an t-iarratas seo i bhfóilió             den chlár do Chontae            .

	2. Is mise ceannaitheoir na maoine óna húinéir cláraithe agus tá an t-aistriú ón úinéir cláraithe chugamsa á thaisceadh leis an iarratas seo.

	nó

	Is mise úinéir an mhuirir ar an maoin óna húinéir cláraithe, atá á thaisceadh leis an iarratas seo (nó, de réir mar a bheidh).

	3. Tráth a ceannaithe dom (nó, Tráth na hiasachta nó, de réir mar a bheidh) d’imscrúdaigh abhcóide (nó aturnae) cleachtach an teideal chun na tionóntachta a bhí ar marthain sa mhaoin roimh an gcéadchlárú, agus tagraím dá thuairim nó dá tuairim sin air dar dáta an                agus don achomaireacht teidil, don chonradh, do na cuardaigh, do na foréilimh, do na freagraí, do na gníomhais, agus do na doiciméid eile, agus don fhianaise, a tugadh ar aird tráth an díola (nó, tráth na hiasachta) agus atá leagtha amach sa Sceideal a ghabhann leis seo. Is iad na doiciméid a shonraítear sa Sceideal sin a bhfuil i mo sheilbh nó faoi m’urláimh de dhoiciméid a bhaineann leis an maoin agus leis an teideal chuici.

	4. Ní heol dom aon ghníomhas, uacht, socraíocht ná doiciméad eile a bhaineann leis an maoin roimh a céadchlárú seachas a bhfuil nochta, ná aon ní a dhéanfadh difear do mo theideal ná do theideal an úinéara chláraithe ná a thabharfadh i gceist iad i slí ar bith.

	5. Tá an mhaoin go léir á háitiú agam iarbhír (más infheidhme) agus níl aon duine i seilbh, ná ag áitiú, cuid ar bith den mhaoin i gcodarsna le m’eastátsa (nó, lena eastátsan nó lena heastátsan) inti.

	6. De réir mar is eol dom, níl leas sna himeachtaí i leith an iarratais sin ag aon duine atá faoi bhun 18 mbliana d’aois, nó atá mímheabhrach, (ach amháin — tabhair ainm agus seoladh aon duine leasmhair atá ina mhionaoiseach nó ina mionaoiseach (féach Nóta (2)) nó atá mímheabhrach agus ainm agus seoladh a chaomhnóra nó a caomhnóra, nó a chúramaí nó a cúramaí, nó a iontaobhaithe nó a hiontaobhaithe faoi Alt 57 den Acht Comharbais, 1965, más ann) ná níl aon imeachtaí ar feitheamh in aon chúirt i leith na maoine sin (ach amháin — tabhair sonraí aon chaingne nó agra atá ar feitheamh). 

	7. Iarraim go ndéanfaí teideal iomlán den teideal sealbhach atá i gclár na maoine (agus go ndéanfaí an t-eire nó na heirí seo a leanas, ar cosúil ó thuairim dhlithiúil iad a bheith ag baint leis an maoin, a iontráil sa chlár mar ualach nó ualaí eadhon                                            ).

	An Sceideal

	(gníomhais agus doiciméid a dhéanann difear don mhaoin)

		Síniú an teisteora.
	Arna mhionnú an       lá seo de 20       , i                    i gContae              os mo chomhairse, Coimisinéir Mionnaí (nó duine cáilithe eile), agus tá aithne agam ar an teisteoir

	Deimhnímse, X.Y., leis seo, go bhfuil aithne agam ar an teisteoir.
	(nó, tá aithne agam ar X.Y., a dheimhníonn go bhfuil aithne aige/aici ar an teisteoir).

	Síniú
	Síniú




	Nóta (1) — Tá deimhnisc iomchuí Fhoirm 16 ar áireamh i bhFoirm 12.

	Nóta (2) — Tabhair do d’aire go gcruthaítear iontaobhas talún de bhua Chuid 4 den Acht um Athchóiriú an Dlí Talún agus Tíolactha, 2009 i gcás go ndílsítear leas do mhionaoiseach. Ní gá go bhfuil cumas i gcaomhnóirí mionaoisigh gníomhú mar iontaobhaithe thar a cheann nó thar a ceann — féach Alt 19 d’Acht 2009.

	Nóta (3) — Féadfaidh an tuairim dhlíthiúil a bheith i bhFoirm 3, arna hoiriúnú mar is gá.

	Nóta (4) — Má dhéantar an t-iarratas thar ceann comhlacht corpraithe, féadfaidh an Rúnaí nó an Gníomhaire Dlí é a dhéanamh, nó féadfaidh duine cuí-údaraithe ag an gcomhlacht sin é a dhéanamh má dheimhneasctar gur duine cuí-údaraithe an duine sin agus go bhfuil an fhoinse eolais is gá aige nó aici.

	Nóta (5) — Má tá níos mó ná iarratasóir amháin ann, is cóir an fhoirm a leasú dá réir sin.



